CELEX: C2006/326/73
Language: sk
Date: 2006-12-30 00:00:00
Title: Vec C-439/06: Návrh na začatie prejudiciálneho konania, ktorý podal Oberlandesgericht Dresden (Nemecko) 24. októbra 2006 – citiworks AG/Sächsisches Staatsministerium für Wirtschaft und Arbeit ako krajinský regulačný orgán

30.12.2006   
            
            
               SK
            
            
               Úradný vestník Európskej únie
            
            
               C 326/34
            
         Návrh na začatie prejudiciálneho konania, ktorý podal Oberlandesgericht Dresden (Nemecko) 24. októbra 2006 – citiworks AG/Sächsisches Staatsministerium für Wirtschaft und Arbeit ako krajinský regulačný orgán
   (Vec C-439/06)
   (2006/C 326/73)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Oberlandesgericht Dresden
   Účastníci konania pred vnútroštátnym súdom
   
      Žalobca: citiworks AG
   
      Žalovaný: Sächsisches Staatsministerium für Wirtschaft und Arbeit ako krajinský regulačný orgán
   
      Ďalší účastníci konania: 1. Flughafen Leipzig/Halle GmbH, 2. Bundesnetzagentur
   Prejudiciálna otázka
   Je § 110 ods. 1 bod 1 Gesetz über die Elektrizitäts- und Gasversorgung (zákon o zásobovaní elektrinou a plynom) (Energiewirtschaftsgesetz [zákon o hospodárení s energiami]) zo 7. júla 2005 (BGBl. I 2005, s. 1970) v súlade s článkom 20 ods. 1 smernice Európskeho parlamentu a Rady 2003/54/ES z 26. júna 2003 (1) o spoločných pravidlách pre vnútorný trh s elektrickou energiou a o zrušení smernice 96/92/ES, aj keď sa všeobecné ustanovenia o prístupe do sústavy (§ 20 až 28a EnWG) za podmienok vymenovaných v § 110 ods. 1 bode 1 EnWG nepoužijú na tzv. podnikovú sústavu ani vtedy, ak by voľný prístup do sústavy nespôsobil žiadne neprimerané ťažkosti?
   
      (1)  Ú. v. ES L 176, s. 37; Mim. vyd. 012/002, s. 211.